Source: http://atalakulas.kovacsvg.hu/
Timestamp: 2017-09-24 01:20:29
Document Index: 25190320

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Átalakulás - Gazdasági társaságok átalakulása
ÁTALAKULÁS ADÓELÕNYEI
ÁFA ÉS ILLETÉKMENTES ESZKÖZÁTRUHÁZÁS Az ÁFA, illetve a visszterhes vagyonátruházási illeték sok esetben jelentõs terhet rónak egy-egy ügyletben résztvevõkre. Az átalakulások gondos szervezésével lehetõség van arra, hogy ÁFA mentesen, illetve visszterhes vagyonszezrési illeték nélkül keürljenek új tulajdonoshoz vagyontárgyak, amelyek más esetben komoly terhekkel lennének csak átruházhatók.
NAGYOBB BIZALOM, KORLÁTOZOTT FELELÕSSÉG A meglévõ, régebb óta mûködõ cégek számára a forgalom növekedésével szükségessé válik nagyobb presztizsû társasági formában történõ mûködés így Bt-bõl Kft-vé, illetve Kft-bõl Zrt-vé történõ alakulás merül fel. Amellett, hogy a Kft., illetve Zrt. forma nagyobb bizalmat ébreszt a vevõk, beszállítók felé, a Bt. formával szemben a Kft. és Zrt. esetében a tulajdonosok felelõssége korlátozott. Sok esetben alacsony tõkével megalakult társaságok a mûködés során nagyobb tõkére tesznek szert, amellyel lehetõség nyílik nagyobb tõkekövetelményû cég létrehozására is.
Jogi szempontból nem szükséges a már meglévõ, jól mûködõ társaságok jogutód nélküli megszüntetése, amely sok esetben problémákat okoz, mivel ebben az esetben a tevékenység folytatásához új cég alapítása szükséges, amellyel a meglévõ szerzõdések az új céggel való megkötése szükséges. Átalakulás esetén jogutódlás történik, így nem szükséges a cég megszüntetésével járó bonyolult feladatokat elvégezni, illetve az ezzel járó problmák így elkerülhetõk.
ALACSONY KÖLTSÉGEK Az átalakulás során a cégbírósági eljárásban az átalakulás és más cégmódosítások (pl.: székhely változása, új telephely felvétele, tevékenységi körök módosítása,) összekapcsolhatók, illetve ezen további módosítások külön eljárási illeték nélkül, összesen 50.000,- Ft-os illetékkel bejegyeztethetõk.
RUGALMAS FORDULÓNAP, SZÁMVITELI JELENTÕSÉG Az átalakulás fordulónapja, vagyis a joghatások érvényre jutásának idõpontja vonatkozásában a cégek számára a társasági és cégtörvény bizonyos keretek között széles választási lehetõséget biztosít, amelynek számviteli szempontból lehet kiemelt jelentõsége.
ÁTALAKULÁS RÉSZLETES SZABÁLYAI A TÁRSASÁGI TÖRVÉNY ÉS A CÉGTÖRVÉNY ALAPJÁN
Ha a törvény másként nem rendelkezik a gazdasági társaság alapítására vonatkozó szabályokat ell alkalmazni átalakulás esetében. Az átalakulás estében alkalmazni kell e törvénynek az egyes társasági formák szabályainál megfogalmazott átalakulási elõírásait is.
átalakulás tilos amennyiben a gazdasági társaság felszámolás vagy végelszámolás alatt áll. Átalalkulás elhatározása kizárólag abban az esetben lehetséges, ha a tagok (részvényesek) a társasági szerzõdésben meghatározott vagyoni hozzájárulásukat teljes egészében teljesítették. Az átalakulás eredményeként létrejövõ gazdasági társaság elõtársaságként nem mûködhet. A jogutód gazdasági társaság cégbejegyzéséig, illetve az átalakulás gazdasági társaság által megjelölt idõpontjáig a gazdasági társaság a bejegyzett társasági formájában folytatja tevékenységét.
Az átalakulás során olyan társasági formát kell választani, amely esetében legalább a törvény által az adott társasági formára elõírt legkisebb mértékû, vagy - ilyen törvényi elõírás hiányában - a társaság által meghatározott jegyzett tõke követelményének az átalakulás eredményeként létrejött gazdasági társaság eleget tud tenni.
Az átalakulás során létrejövõ gazdasági társaság az átalakult gazdasági társaság általános jogutódja. A jogutód gazdasági társaságot illetik meg a jogelõd gazdasági társaság jogai, és terhelik a jogelõd gazdasági társaság kötelezettségei, ideértve a munkavállalókkal kötött kollektív szerzõdésben foglalt kötelezettségeket is. Ha a gazdasági társaság által, hatósági engedély kiadása iránti kérelemre indított eljárás van folyamatban, a gazdasági társaság köteles az átalakulás elhatározását az engedélyt kiadó hatóságnak haladéktalanul bejelenteni.
Átalakulás esetén a jogelõd gazdasági társaság tagjainak (részvényeseinek) felelõssége csak akkor állapítható meg, ha a jogutód gazdasági társaság helytállási kötelezettségének nem tudott eleget tenni. Ha a korlátlanul felelõs tag - a tagsági viszonyának megtartása mellett - az átalakulás következtében korlátozottan felelõs taggá (részvényessé) válik, e változás bekövetkeztétõl számított öt évig - ha a társasági vagyon a követelést nem fedezi - korlátlanul és egyetemlegesen felel a társaság azon tartozásaiért, amelyek korlátlanul felelõs tagsági viszonyának megszûnése elõtt keletkeztek. Az átalakulás során a társaságtól megváló - korlátozottan felelõs - tagok (részvényesek) tagsági viszonyuk megszûnésétõl számított öt évig felelnek a számukra a bekezdése szerint kifizetett járandóság erejéig a jogelõdnek a jogutód által nem fedezett és a tagsági viszonyuk megszûnése elõtt keletkezett tartozásaiért. Az átalakulás során a társaságtól megváló korlátlanul felelõs tag tagsági viszonyának megszûnésétõl számított öt évig korlátlanul felel a jogelõdnek a jogutód által nem fedezett, a tagsági viszonya megszûnése elõtt keletkezett tartozásaiért.
AZ ÁTALAKULÁS ELSÕ LÉPESEI
A gazdasági társaság legfõbb szerve az átalakulás tényérõl - a társasági szerzõdés eltérõ rendelkezése hiányában - két alkalommal határoz. A tagok a társasági szerzõdésben úgy is rendelkezhetnek, hogy ha a vezetõ tisztségviselõk az átalakulás miatt szükséges okiratokat elõkészítik, az átalakulási javaslat érdemi elbírálásáról a legfõbb szerv egy ülésen határoz. Ez utóbbi esetben erre az ülésre el kell készíteni az ülés napját legfeljebb hat hónappal megelõzõ, a vezetõ tisztségviselõk által meghatározott idõpontra - mint mérlegfordulónapra - vonatkozó, könyvvizsgáló által elfogadott vagyonmérleg-tervezeteket és vagyonleltár-tervezeteket.
Ha a legfõbb szerv az átalakulás tényérõl két alkalommal határoz, úgy elsõ ízben a vezetõ tisztségviselõknek - ha a társaságnál felügyelõbizottság mûködik -, a felügyelõbizottság által véleményezett elõterjesztése alapján azt állapítja meg, hogy a gazdasági társaság tagjai (részvényesei) egyetértenek-e az átalakulás szándékával, dönt továbbá arról, hogy a gazdasági társaság milyen társasági formába alakuljon át, és elõzetesen felméri, hogy a társaság tagjai (részvényesei) közül ki kíván a jogutód gazdasági társaság tagjává (részvényesévé) válni.
Ha a tagok (részvényesek) az átalakulás szándékával - az adott gazdasági társaságnál elõírt szavazati aránnyal egyetértenek, a legfõbb szerv meghatározza a vagyonmérleg-tervezetek fordulónapját, dönt a könyvvizsgáló személyérõl, és megbízza a társaság vezetõ tisztségviselõit a vagyonmérleg-tervezetek és az azokat alátámasztó vagyonleltár-tervezetek, valamint az átalakulási döntés meghozatalához szükséges egyéb - jogszabály által meghatározott vagy a legfõbb szerv által elõírt - okiratok elkészítésével.
A vezetõ tisztségviselõk elkészítik az átalakuló gazdasági társaság vagyonmérleg-tervezetét és vagyonleltártervezetét, a jogutód gazdasági társaság (nyitó) vagyonmérleg-tervezetét és vagyonleltár-tervezetét, a jogutód társaság társasági szerzõdés tervezetét, illetve a jogutód gazdasági társaságban tagként (részvényesként) részt venni nem kívánó személyekkel való elszámolás módjáról szóló tervezetet.
Az átalakulás eredményeként létrejövõ gazdasági társaság vagyonmérleg-tervezete az átalakuló gazdasági társaság vagyonmérleg-tervezetétõl eltérhet. Ebben az esetben átalakulási tervet kell készíteni. ha az eltérés oka az átalakulás alkalmával belépõ új tagok (részvényesek) vagyoni hozzájárulása, vagy az átalakulás feltételeként meghatározott, a meglévõ tagokat (részvényeseket) terhelõ, pótlólagosan teljesítendõ vagyoni hozzájárulás, vagy a jogutód gazdasági társaságban részt venni nem kívánó tagra (részvényesre) jutó vagyonhányad. Átalakulási tervet kell készíteni továbbá, ha az átalakulás által érintett gazdasági társaság számviteli törvény szerinti beszámolójának mérlegében kimutatott eszközeit és kötelezettségeit átértékeli. Az átalakulási tervben fel kell tüntetni a tõkeszerkezet átrendezésének okait és megvalósításának módját. Az átalakulási terv a vagyonmérleg-tervezet melléklete. Átalakulási terv a jogszabályban elõírtakon túl olyan esetekben is készíthetõ, ha azt a vezetõ tisztségviselõk az átalakulási döntés meghozatalának megkönnyítése, a legfõbb szerv ülésének jobb elõkészítése érdekében szükségesnek látják. Az átalakulási tervet az átalakuló társaság vezetõ tisztségviselõje írja alá.
VAGYONMÉRLEG-TERVEZET AZ ÁTALALULÁS SORÁN
A vagyonmérleg-tervezetet a számviteli törvény szerinti beszámoló mérlegére vonatkozó módszerekkel és a számviteli törvény által elõírt bontásban kell elkészíteni. Az átalakuló gazdasági társaság azonban a számviteli törvény szerinti beszámoló mérlegében kimutatott eszközeit és kötelezettségeit átértékelheti. Az átalakuló gazdasági társaság vagyonmérleg-tervezeteként a számviteli törvény szerinti beszámoló mérlege is elfogadható abban az esetben, ha annak fordulónapja az átalakulás tényérõl való végleges döntés idõpontját legfeljebb hat hónappal elõzte meg, és ha a társaság az átértékelés lehetõségével nem él. A vagyonmérleg-tervezetek és vagyonleltár-tervezetek elkészítésére, az átértékelésre vonatkozó részletes szabályokat, továbbá a jogutód gazdasági társaság tervezett saját tõkéjének és jegyzett tõkéjének megállapítására vonatkozó részletes rendelkezéseket a számviteli törvény tartalmazza.
A vagyonmérleg-tervezeteket és a vagyonleltár-tervezeteket könyvvizsgálóval, továbbá - ha a gazdasági társaságnál ilyen mûködik -, a felügyelõbizottsággal is ellenõriztetni kell. Nem jogosult erre a gazdasági társaság könyvvizsgálója, és az a könyvvizsgáló, aki az átalakulási vagyonmérleg-tervezet fordulónapját megelõzõ két üzleti évben a társaság számára könyvvizsgálatot vagy a nem pénzbeli hozzájárulás értékének ellenõrzését végezte. A jogutód gazdasági társaság könyvvizsgálójává a gazdasági társaság cégbejegyzésétõl számított három üzleti éven belül nem jelölhetõ ki az a könyvvizsgáló, aki az átalakulási vagyonmérleg-tervezeteket ellenõrizte. A gazdasági társaság vagyonának értékét, a saját tõke összegét a könyvvizsgáló által elfogadottnál magasabb értékben nem lehet meghatározni.
ÁTALAKULÁS: VÉGLEGES DÖNTÉS
A vagyonmérleg-tervezet és mellékletei elfogadásáról a legfõbb szerv az átalakulás tényérõl véglegesen döntõ ülésén határoz. A vagyonmérleg-tervezet fordulónapjától a döntés idõpontjáig – egyes speciális eseteket kivéve - nem telhet el hosszabb idõ, mint három hónap. A fordulónap az errõl határozó ülés idõpontjánál korábbi is lehet. cég által meghatározott idõpont nem lehet késõbbi, mint a kérelem cégbírósághoz történt benyújtását követõ kilencvenedik nap, illetve nem lehet korábbi, mint a cégbejegyzés napja.
A vagyonmérleg-tervezet adatai és a vezetõ tisztségviselõk elõterjesztése alapján meg kell határozni a jogutód gazdasági társaság tagjait (részvényeseit) a tervezett jegyzett tõkébõl megilletõ hányadot, és ugyancsak meg kell állapítani a jogutód gazdasági társaságban tagként (részvényesként) részt venni nem kívánó személyeket megilletõ vagyonhányadot, továbbá ennek kiadási módját.
Az elszámolás során a társaságtól megváló tag járandóságát úgy kell megállapítani, hogy - ha a társasági szerzõdés a tagsági viszony megszûnése esetére más elszámolási módot nem ír elõ - az a tagnak a jogelõd jegyzett tõkéjéhez viszonyított vagyoni hozzájárulása arányához igazodjon. A tagot ugyanilyen arányban illeti meg a jogelõdnek a (szükség szerint az átértékelési különbözettel módosított) saját tõkéje. Ha a tag járandóságát piaci értéken kívánják megállapítani, akkor kötelezõ - a számviteli törvény megfelelõ elõírásainak figyelembevételével - vagyonátértékelést végrehajtani. Nincs helye a tag részére vagyonkiadásnak, ha a jogelõd saját tõkéje nulla vagy negatív.
Ha az átalakulás során létrejövõ gazdasági társaság vagyonmérleg-tervezet szerinti saját tõkéje - a jogutód gazdasági társaságban tagként (részvényesként) részt venni nem kívánó személyeket megilletõ összeg elkülönítése után, vagy más okból - nem éri el a jegyzett tõkének a törvényben meghatározott legkisebb összegét, vagy a jogutód társasági szerzõdéstervezetében meghatározott jegyzett tõke összegét, az átalakulást meghiúsultnak kell tekinteni, kivéve, ha a jogutód gazdasági társaság tagjai (részvényesei) az átalakulás érdekében maguk vagy harmadik személyek bevonásával - az átalakulási okirattervezetek megfelelõ módosítása mellett - a cégbejegyzési kérelem benyújtásáig a különbözetet a társaság rendelkezésére bocsátják. Tõkepótlás helyett elegendõ az átalakulási okirattervezetek megfelelõ átdolgozása, ha a rendelkezésre álló saját tõke a jogutód jegyzett tõkéjének törvényben elõírt legkisebb összegét eléri. A jogutód gazdasági társaságban tagként (részvényesként) részt venni nem kívánó személyeket megilletõ vagyonhányadot a jogutód gazdasági társaság cégbejegyzését követõ harminc napon belül kell kiadni, kivéve, ha az érintettekkel kötött megállapodás késõbbi idõpontot jelöl meg. A legfõbb szerv az átalakulás tényérõl véglegesen döntõ ülésén meghatározhatja azt az idõpontot, amikor az átalakulás joghatásai beállnak.
TEENDÕK AZ ÁTALAKULÁSRÓL HOZOTT VÉGSÕ DÖNTÉS UTÁN
Az átalakulás elhatározásáról tájékoztatni kell a gazdasági társaságnál mûködõ munkavállalói érdek-képviseleti szerveket.
A gazdasági társaság a társasági szerzõdés aláírását követõ nyolc napon belül köteles errõl a Cégközlönynél közlemény közzétételét kezdeményezni, amelyet két egymást követõ lapszámban kell közzétenni. A közleménynek tartalmaznia kell az átalakuló gazdasági társaság cégnevét, székhelyét és cégjegyzékszámát, a létrejövõ gazdasági társaság formáját, cégnevét és székhelyét, a létrejövõ gazdasági társaság társasági szerzõdése megkötésének napját, az átalakuló és a létrejövõ gazdasági társaság vagyonmérleg-tervezetének legfontosabb adatait, így különösen a saját tõke, illetve a jegyzett tõke összegét, valamint a mérlegfõösszeget, a létrejövõ gazdasági társaság fõtevékenységét, a létrejövõ gazdasági társaság vezetõ tisztségviselõinek nevét és lakóhelyét, a hitelezõknek szóló felhívást.
Az átalakulás az átalakuló gazdasági társasággal szemben fennálló követeléseket nem teszi lejárttá. Azok a hitelezõk, akiknek az átalakuló gazdasági társasággal szemben fennálló, le nem járt követelései az átalakulás tényérõl hozott döntés elsõ közzétételét megelõzõen keletkeztek, követeléseik erejéig az átalakuló gazdasági társaságtól a döntés második közzétételét követõ harmincnapos jogvesztõ határidõn belül biztosítékot követelhetnek.
EGYESÜLÉSSEL TÖRTÉNÕ ÁTALAKULÁS KÜLÖN SZABÁLYAI
Az egyesülés során a tisztességtelen piaci magatartás és a versenykorlátozás tilalmáról szóló törvénynek a vállalkozások összefonódásának ellenõrzésére vonatkozó szabályait is alkalmazni kell. Ha az egyesülõ gazdasági társaságok közül egyes jogok (pl. részvénykibocsátás joga) nem mindegyik gazdasági társaságot illetik meg, e jogok gyakorlása tekintetében jogelõdnek csak az a gazdasági társaság tekinthetõ, amelyik e joggal maga is rendelkezett.
Az egyesülésben részt vevõ gazdasági társaságok legfõbb szervei az egyesülésrõl - a társasági szerzõdések eltérõ rendelkezése hiányában - két alkalommal határoznak. Az üléseket vagy az ülések valamelyikét az egyesülni kívánó gazdasági társaságok összevontan is megtarthatják, az egyes egyesülõ társaságok döntéseit azonban ilyenkor is külön-külön kell meghozni.
Az egyesülésben részt vevõ gazdasági társaságok legfõbb szervei elsõ ízben a vezetõ tisztségviselõknek az érintett többi társaság vezetõ tisztségviselõivel történt elõzetes egyeztetése alapján elkészített, és - ha a társaságnál felügyelõbizottság mûködik - a felügyelõbizottság által véleményezett elõterjesztése, valamint az egyesüléssel érintett másik (többi) gazdasági társaságról adott részletes tájékoztatás alapján - azt állapítják meg, hogy a társaság tagjai (részvényesei) egyetértenek-e az egyesülés szándékával és javasolt módjával, döntenek arról, hogy a jogutód milyen társasági formában mûködjön, és elõzetesen felmérik, hogy a társaság tagjai (részvényesei) közül ki kíván a jogutód tagjává (részvényesévé) válni.
Ha a tagok (részvényesek) az egyesülés szándékával egyetértenek, a legfõbb szerv - feltéve, hogy az egyesüléssel érintett másik (többi) gazdasági társaság legfõbb szerve is azonos tartalmú döntést hoz - meghatározza a vagyonmérleg-tervezet fordulónápját, a könyvvizsgáló személyét, és megbízza a társaság vezetõ tisztségviselõit, hogy az egyesülni kívánó másik (többi) társaság vezetõ tisztségviselõivel együttmûködve a vagyonmérleg-, és vagyonleltár-tervezeteket, valamint az egyesülési döntés meghozatalához szükséges egyéb - jogszabály által meghatározott vagy a legfõbb szervek által elõírt - okiratokat, valamint az egyesülési szerzõdést készítsék el.
Az egyesülni kívánó gazdasági társaságokról, és az egyesüléssel keletkezõ társaságról is készíteni kell vagyonleltár-tervezetekkel alátámasztott vagyonmérleg-tervezeteket. A 73. §-ban foglaltak a társaságok egyesülésére is irányadóak azzal, hogy az egyesüléssel érintett gazdasági társaságok döntése alapján a vagyonmérleg-tervezetek ellenõrzése során valamennyi gazdasági társaság esetében ugyanaz a könyvvizsgáló eljárhat.
Az egyesüléssel érintett gazdasági társaságok tagjainak (részvényeseinek) az egyesülés elvi elhatározását követõen az egyesülésben részt vevõ gazdasági társaságok ügyeirõl a társaságok vezetõ tisztségviselõi az egyesüléssel összefüggõ minden felvilágosítást kötelesek megadni.
Az egyesülõ gazdasági társaságok vezetõ tisztségviselõi - ha a társaságok legfõbb szervei mindegyik gazdasági társaság esetében az egyesülés mellett foglaltak állást - egymással együttmûködve, és a legfõbb szervek döntései alapján - elkészítik az egyesülési szerzõdés tervezetét, amelyben a 78. § (4) bekezdésében foglaltakon túl meg kell határozni az egyesülõ gazdasági társaságok cégnevét, székhelyét és cégjegyzékszámát, a létrejövõ gazdasági társaság formáját, cégnevét és székhelyét, az egyesülés módját (összeolvadás vagy beolvadás), beolvadás esetében az átvevõ gazdasági társaság társasági szerzõdésében szükséges módosítások tervezetét, összeolvadás esetében az új gazdasági társaság társasági szerzõdésének tervezetét, mindazt, amit e törvény az egyes társasági formák egyesülése kapcsán elõír, illetve amit az egyesülésben részt vevõ társaságok legfõbb szervei szükségesnek tartanak.
A vagyonmérleg-tervezet és mellékletei elfogadásáról az egyesülésben részt vevõ társaságok legfõbb szervei határoznak. Az egyesülési szerzõdést az azt elfogadó legfõbb szervek felhatalmazása alapján az egyesülésben részt vevõ gazdasági társaságok vezetõ tisztségviselõi írják alá. Az egyesülésrõl az egyesülési szerzõdés elfogadásától számított tizenöt napon belül tájékoztatni kell a gazdasági társaságoknál mûködõ munkavállalói érdek-képviseleti szerveket. Az egyesüléssel érintett gazdasági társaságok az egyesülés valamennyi társaságnál megtörtént végleges elhatározása esetében, az utolsó döntés meghozatalától számított nyolc napon belül kötelesek errõl a Cégközlönynél közlemény közzétételét kezdeményezni, amelyet két egymást követõ lapszámban kell közzétenni. A közleményben a az általános szabályokban foglaltakon kívül meg kell jelölni az egyesülés módját is. A közzététel kezdeményezésére az egyesüléssel érintett társaság köteles, amelyet erre az egyesülõ társaságok maguk közül kijelölnek.
Összeolvadás esetében az egyesülõ gazdasági társaságok megszûnnek, és vagyonuk az átalakulás során létrejövõ új gazdasági társaságra mint jogutódra száll át. Összeolvadás esetében a gazdasági társaságok saját törzsbetéteinek értékét, saját részvényeinek névértékét, továbbá kölcsönös részesedésük értékét a jogutód gazdasági társaság jegyzett tõkéjének meghatározása során nem lehet figyelembe venni.
Beolvadás esetében a beolvadó gazdasági társaság megszûnik, és annak vagyona az átvevõ gazdasági társaságra mint jogutódra száll át, amelynek társasági formája változatlan marad. Beolvadás esetében a beolvadó gazdasági társaságnak az átvevõ gazdasági társaságban lévõ részesedésének névértékét a jogutód gazdasági társaság jegyzett tõkéjének meghatározása során nem lehet figyelembe venni. Beolvadás esetében tilos az átvevõ korlátolt felelõsségû társaság vagy részvénytársaság törzstõkéjét (alaptõkéjét) megemelni a beolvadó társaság tulajdonában lévõ saját törzsbetétek értékével, saját részvények névértékével. Beolvadás esetében tilos az átvevõ korlátolt felelõsségû társaság vagy részvénytársaság törzstõkéjét, illetve alaptõkéjét megemelni a beolvadó gazdasági társaság azon törzsbetéteinek értékével, illetve részvényeinek névértékével, amelyek az átvevõ gazdasági társaság tulajdonában vannak.
SZÉVÁLÁSSAL TÖRTÉNÕ ÁTALAKULÁS KÜLÖN SZABÁLYAI
Egyszemélyes gazdasági társaság is szétválhat két vagy több gazdasági társaságra. Ilyenkor szétválási szerzõdés helyett szétválási okiratot kell készíteni. A gazdasági társaság szétválásánál nincs akadálya annak, hogy a jogelõd társaság tagja akár valamennyi jogutódban tagként vegyen részt.
A szétváló gazdasági társaság legfõbb szerve - a társasági szerzõdés eltérõ rendelkezése hiányában - két alkalommal határoz a szétválásról. A szétváló társaság legfõbb szerve elsõ ízben az általános szabályokban foglaltak szerinti kérdésekrõl dönt, meghatározza, hogy milyen jogutód társaságokra történjen a szétválás, egyúttal azt is felméri, hogy a gazdasági társaság tagjai (részvényesei) melyik jogutód gazdasági társaság tagjává kívánnak válni, illetve van-e olyan tag, aki egyik jogutódban sem kíván részt venni. A vezetõ tisztségviselõk a szétváló társaság és a szétválás utáni valamennyi jogutód tekintetében elkészítik a vagyonmérleg- és vagyonleltár-tervezeteket.
A szétválási szerzõdés tervezetét a legfõbb szervnek a szétválásról elviekben döntõ elsõ ülésén meghatározottak szem elõtt tartásával a vezetõ tisztségviselõk készítik el. Ebben - a (4) bekezdésben foglaltakon túl - meg kell határozni a szétváló gazdasági társaság formáját, cégnevét, székhelyét és cégjegyzékszámát és a létrejövõ gazdasági társaságok formáját, cégnevét és székhelyét, a szétválás módját (különválás, kiválás), a vagyonmegosztási javaslatot, vagyis a társasági vagyon felosztását a szétváló társaság tagjai (részvényesei) között, valamint ehhez kapcsolódóan a szétváló gazdasági társaságot megilletõ jogok és kötelezettségek megosztására irányuló javaslatot; továbbá a jogelõd vagyonának a jogutódok közti megosztásának tervezett arányát, az egyes jogosítványok, illetve kötelezettségek, valamint a folyamatban lévõ peres és nemperes ügyek és hatósági eljárások tekintetében a jogutód nevesítését, kiválás esetében a fennmaradó gazdasági társaság társasági szerzõdésében szükséges módosítások tervezetét, valamint a kiválással létrejövõ társaság(ok) társasági szerzõdésének tervezetét, különválás esetében a létrejövõ új gazdasági társaságok társasági szerzõdésének tervezetét, mindazt, amit e törvény az egyes társasági formák szétválása kapcsán elõír, illetve amit a szétváló társaság legfõbb szerve szükségesnek tart.
Az elõzõekben meghatározott tervezetek és okiratok javaslatainak elfogadásáról a szétváló társaság legfõbb szerve dönt, egyúttal megbízza a társaság vezetõ tisztségviselõit, hogy a szétválási szerzõdés és a jogutódok társasági szerzõdésének (társasági szerzõdésmódosításának) tervezetét a szükséghez képest dolgozzák át. A szétválás elhatározásáról a szétválási szerzõdés megkötésétõl számított tizenöt napon belül a szétváló gazdasági társaságnál mûködõ munkavállalói érdek-képviseleti szerveket értesíteni kell.
A szétválási szerzõdést a szétváló társaság tagjai, valamint a jógutódok tagjai (leendõ tagjai) kötik meg egymással, és írják alá. A jogutód társasági szerzõdésének aláírására csak azok a tagok jogosultak, akik az adott jogutód tagjaivá válnak majd. A szétválási szerzõdés, illetve a jogutódok társasági szerzõdésének aláírásától számított nyolc napon belül köteles a szétváló társaság errõl a Cégközlönyben közlemény közzétételét kezdeményezni, amelyet két egymást követõ lapszámban kell közzétenni.
A szétváló gazdasági társaság jogutódai - ideértve azt a gazdasági társaságot is, amelybõl a kiválás történt - a szétváló társaságnak a szétválás elõtt keletkezett kötelezettségeiért - ha e törvény eltérõen nem rendelkezik - a szétválási szerzõdés rendelkezése szerint felelnek. A szétváló társaság vagyonmegosztás elõtt szerzett jogainak érvényesítésére a szétválás után az a jogutód jogosult, amelyhez az adott jogot a szétválási szerzõdés telepítette. Ha valamely vagyontárgyról, igényrõl a szétválási szerzõdésben nem rendelkeztek, vagy az csak utóbb vált ismertté, a vagyontárgy, igény vagy annak ellenértéke (érvényesítési joga) valamennyi jogutód társaságot a vagyonmegosztás arányában illeti meg. Ha a kötelezettségrõl a szétválási szerzõdésben nem rendelkeztek, vagy az csak a megállapodást követõen válik ismertté, a jogutód gazdasági társaságok (ideértve a szétválás után megmaradó társaságot is) felelõssége egyetemleges. A szétválási szerzõdésben nevesített követelést elsõsorban azzal a jogutóddal szemben kell érvényesíteni, amelyhez az adott kötelezettséget a szétválási szerzõdés a vagyonmegosztás folytán telepítette. Ha e kötelezettségét a jogutód nem teljesíti, valamennyi jogutód felelõssége egyetemleges. A jogutódok egymás közötti viszonyában az elszámolás alapja a szétválási szerzõdésben írt vagyonmegosztási rendelkezés, ilyen rendelkezés hiányában pedig a vagyonmegosztás aránya.
Kiválás esetében az a gazdasági társaság, amelybõl a kiválás történik, a társasági szerzõdése módosítását követõen változatlan társasági formában mûködik tovább, a kivált tagok (részvényesek) részvételével és a társasági vagyon egy részének felhasználásával pedig új gazdasági társaság vagy társaságok jönnek létre. Kiválásra sor kerülhet úgy is, hogy a társaságtól megváló tag a társasági vagyon egy részével más, már mûködõ társasághoz mint átvevõ társasághoz csatlakoznak. A szétválási szerzõdés megkötésében ilyenkor az átvevõ társaság is részt vesz. Az eljárásban a beolvadás szabályai is megfelelõen alkalmazandóak. Különválás esetében a különváló gazdasági társaság megszûnik és vagyona az átalakulás során létrejövõ gazdasági társaságokra mint jogutódokra száll át.
A jogutód gazdasági társaság jogelõdöt feltüntetõ cégbejegyzésével egyidejûleg - kiválás esetében a jogelõd gazdasági társaság, illetve beolvadás esetében az átvevõ társaság kivételével - a jogelõd gazdasági társaságot törölni kell a cégnyilvántartásból a jogutód feltüntetésével.
Az átalakulás során létrejövõ gazdasági társaság cégbejegyzését követõ kilencven napon belül mind a jogelõd gazdasági társaságra, mind a jogutód gazdasági társaságra vonatkozóan a cégbejegyzés napjával, illetve a társaság által az átalakulás idõpontjaként meghatározott nappal végleges vagyonmérleget kell készíteni. E vagyonmérleg és az átalakulási vagyonmérleg-tervezet szerint megállapított saját tõke közötti pozitív különbözetet a jegyzett tõkén felüli vagyonként kell figyelembe venni, negatív különbözet esetén pedig - ha arra a jegyzett tõkén felüli vagyon nem nyújt fedezetet, és a fedezetrõl a tagok az elõzõekben megállapított kilencvennapos határidõn belül nem gondoskodtak - a jegyzett tõkét le kell szállítani. A végleges vagyonmérlegre vonatkozó részletes szabályokat a számviteli törvény tartalmazza. Ha a cégbíróság az átalakulás cégbejegyzését megtagadja, az átalakulni kívánó gazdasági társaság a korábbi formában mûködik tovább.
ÁTALAKULÁS ELJÁRÁSI SZABÁLYAI
Átalakulás (cégformaváltás, egyesülés, szétválás) esetén a kérelem elbírálására nyitva álló határidõ harminc munkanap, amely akkor kezdõdik, amikor az átalakulásban részt vevõ valamennyi cég cégirata az eljárásra illetékes cégbíróság rendelkezésére áll. Ha az átalakuló cég az átalakulás idõpontját meghatározza, az átalakulás nem a cégbejegyzés napjával, hanem a cég által megadott napon következik be. A cég által meghatározott idõpont nem lehet késõbbi, mint a kérelem cégbírósághoz történt benyújtását követõ kilencvenedik nap, illetve nem lehet korábbi, mint a cégbejegyzés napja. Ha a cég által meghatározott idõpont a cégbejegyzés napját megelõzné, a cégbíróság az átalakulás idõpontjaként a cégbejegyzés napját tünteti fel.
A cégforma változása esetén a cég átalakulását a létesítõ okirat aláírásától, illetve elfogadásától számított hatvan napon belül kell bejelenteni a jogelõd cég székhelye szerint illetékes cégbíróságnak. Ezzel egyidejûleg kérni kell a jogelõd cég törlését is. A cégformaváltozásról a jogelõd cég székhelye szerinti cégbíróság dönt. A cégbíróság a jogelõd céget - a jogutódra történõ utalással - törli, egyúttal a jogutód céget a cégjegyzékbe bejegyzi. Ezt követõen szükség szerint rendelkezik a cégiratoknak a jogutód cég székhelye szerint illetékes cégbírósághoz való megküldésérõl.
Az összeolvadás bejegyzése iránti kérelmet a jogutód cég székhelye szerint illetékes cégbíróságon kell elõterjeszteni a jogutód cég létesítõ okiratának aláírásától, illetve elfogadásától számított hatvan napon belül. Egyidejûleg kérni kell a jogelõd cégek törlését is. A kérelemben fel kell tüntetni valamennyi összeolvadó cég székhelyét és cégjegyzékszámát.
Ha az összeolvadó cégek székhelye a jogutód cég székhelyétõl eltérõ cégbíróság illetékességi területén van, a jogutód cég székhelye szerint illetékes cégbíróság megkeresésére a jogelõd(ök) székhelye szerinti cégbíróság intézkedik a cégiratoknak a jogutód cég székhelye szerinti cégbírósághoz való megküldésérõl. Ezzel egyidejûleg a cégnyilvántartásban az iratok megküldésének tényét rögzíti. Ezt megelõzõen soron kívül döntenie kell a még folyamatban lévõ változásbejegyzési kérelmekrõl. Az összeolvadás bejegyzésére a jogutód cég székhelye szerinti cégbíróság illetékes, amely egyben törli a jogelõdöket a cégjegyzékbõl a jogutódra történõ utalással.
A beolvadás bejegyzése iránti kérelmet az átvevõ cég székhelye szerinti cégbíróságon kell elõterjeszteni, az átvevõ cég létesítõ okirata módosításának aláírásától, illetve elfogadásától, ennek hiányában az egyesülési szerzõdés jóváhagyásától (aláírásától) számított hatvan napon belül. Egyidejûleg kérni kell a jogelõd beolvadó cég(ek) törlését is. A kérelemben fel kell tüntetni valamennyi beolvadó cég székhelyét és cégjegyzékszámát. Ha a beolvadó cég(ek) székhelye az átvevõ cég székhelyétõl eltérõ cégbíróság illetékességi területén van, az átvevõ cég székhelye szerint illetékes cégbíróság megkeresésére a beolvadó cég(ek) székhelye szerinti cégbíróság intézkedik a cégiratoknak az átvevõ cég székhelye szerinti cégbírósághoz való megküldésérõl. Ezzel egyidejûleg a cégnyilvántartásban az iratok megküldésének tényét rögzíti. Ezt megelõzõen a beolvadás elhatározása elõtt benyújtott változásbejegyzési kérelmekrõl soron kívül rendelkeznie kell.
A beolvadás elbírálására az átvevõ cég székhelye szerinti cégbíróság illetékes. A cégbíróság bejegyzi az átvevõ cég cégjegyzékében a beolvadással bekövetkezett változásokat, egyben törli a cégjegyzékbõl a beolvadó cégeket, a jogutódra történõ utalásul.
A cégek szétválás formájában megvalósuló átalakulása során az általános rendelkezésekben meghatározott rendelkezést azzal az eltéréssel kell alkalmazni, hogy soron kívül dönteni kell a jogelõd cég még folyamatban lévõ változásbejegyzési kérelmérõl és kiválás esetében a jogelõd cég törlésére nem kerül sor. Ezen szabályok irányadók abban az esetben is, ha a cég szétválása olyan módon történik, hogy a kivált tagok nem új gazdasági társaságot hoznak létre, hanem már mûködõ gazdasági társaságba lépnek be tagként (részvényesként). A mûködõ gazdasági társaság cégjegyzékadataiban szükséges esetleges módosításokat a szétváló cég székhelye szerint illetékes cégbíróság jegyzi be a cégjegyzékbe.
KFT ALAPÍTÁS | BT ALAPÍTÁS | RÉSZVÉNYTÁRSASÁG ALAPÍTÁS | ÜGYVÉD | KÖNYVELÉS
CÉGALAPÍTÁS | BT ALAPÍTÁS | CÉGALAPÍTÁS KFT FORMÁBAN | VÉGELSZÁMOLÁS | EGYSZERÛSÍTETT VÉGELSZÁMOLÁS
ÜGYVÉD | EGYSZEMÉLYES KFT | EGYSZEMÉLYES KFT ALAPÍTÁS | CÉGALAPÍTÁS | CÉGALAPÍTÁS
CÉGALAPÍTÁS | CÉGALAPÍTÁS FELTÉTELEI | CÉGALAPÍTÁS MENETE | CÉGALAPÍTÁS KÖLTSÉGEI |
KÖNYVELÉS BÉRSZÁMFEJTÉS | KÖNYVELÉS ADÓTANÁCSADÁS | EGYSZERES KÖNYVELÉS | KETTÕS KÖNYVELÉS